Jabarkan Insiden Sukan Paralimpik 2020 dari Hubungan Malaysia–Ukraine dalam bahasa melayu

Selain daripada isu MH17, satu lagi isu berkenaan Sukan Paralimpik Tokyo 2020 timbul, menyebabkan hubungan ini sedikit terjejas. Pada 31 Ogos, atlet lontar peluru Malaysia, Muhammad Ziyad Zolkefli sepatutnya memenangi pingat emas dan memecahkan rekod dunia dalam acara itu bagi kategori T20. Walau bagaimanapun, atlet dari Ukraine, Maksym Koval membantah keputusan ini, menyebabkan Ziyad ditarik balik pingat emasnya. Situasi ini menimbulkan kemarahan rakyat Malaysia, sehinggakan beberapa serangan siber dilancarkan penggodam dari Malaysia, menyasarkan beberapa laman web dari Ukraine, termasuk akaun Instagram Koval sendiri.

Apa yang lebih memburukkan keadaan ialah kenyataan Duta Besar Ukraine ke Malaysia, Olexander Nechytaylo yang dilihat mempertahankan keputusan asal pihak penganjur yang menarik balik emas milik Ziyad. Kenyataan ini ternyata hanya memburukkan keadaan dan dilihat cuba menegangkan hubungan antara dua negara.